section_heading: Sporazum Roca-Runciman
paragraph_text: Sporazum je izazvao skandal jer je Velika Britanija dodijelila Argentini kvotu manju nego bilo kojem svom dominionu/koloniji. 390.000 tona mesa godišnje dodijeljeni su Argentini u zamjenu za mnoge ustupke britanskim tvrtkama. Čak 85% izvoza moralo se odraditi preko britanskih brodova-hladnjača. Tarife za željeznicu pod upravom Velike Britanije nisu uređene niti su utvrđene carinske pristojbe za ugljen. One su oproštene britanskim tvrtkama koje su ulagale u Argentini. Sporazum je rušio cijene izvoznih argentinskih proizvoda. Potpredsjednik Roca tom je prigodom izjavio da Argentina svojom gospodarskom važnošću sliči na jedan veliki britanski posjed.